CELEX: C2005/281/33
Language: lt
Date: 2005-11-12 00:00:00
Title: Byla T-218/02 2005 m. rugsėjo 29 d. Pirmosios instancijos teismo sprendimas Napoli Buzzanca prieš Europos Bendrijų Komisiją (Pareigūnai — Direktoriaus pareigos — Apeliacinė procedūra dėl laisvų pareigų — Sprendimas atmesti kandidatūrą — Motyvavimas)

12.11.2005   
            
            
               LT
            
            
               Europos Sąjungos oficialusis leidinys
            
            
               C 281/18
            
         2005 m. rugsėjo 29 d. Pirmosios instancijos teismo sprendimas Napoli Buzzanca prieš Europos Bendrijų Komisiją
   (Byla T-218/02) (1)
   
   (Pareigūnai - Direktoriaus pareigos - Apeliacinė procedūra dėl laisvų pareigų - Sprendimas atmesti kandidatūrą - Motyvavimas)
   (2005/C 281/33)
   Proceso kalba: prancūzų
   Šalys
   
      Ieškovė: Daniela Napoli Buzzanca (Briuselis, Belgija), atstovaujama advokatų G. Vandersanden ir L. Levi
   
      Atsakovė: Europos Bendrijų Komisija, atstovaujama J. Currall ir V. Joris
   Bylos dalykas
   Prašymas panaikinti 2002 m. sausio 30 d. Komisijos sprendimą paskirti S. į Išorės santykių generalinio direktorato Daugiašalių santykių ir žmogaus teisių direktorato A 2 lygio direktoriaus pareigas ir atmesti ieškovės kandidatūrą šioms laisvoms pareigoms, prašymas reikalinga apimtimi panaikinti numanomą Komisijos sprendimą atmesti pagal Europos Bendrijų pareigūnų tarnybos nuostatų 90 straipsnio 2 dalį pateiktą skundą, priteisti iš atsakovės žalos, kuri ieškinio pareiškimo dieną įvertinta 23 213,96 euro ir gali būti padidinta, atlyginimą bei prašymas įpareigoti Komisiją pateikti administracinę bylą.
   Rezoliucinė sprendimo dalis
   
               1.
            
            
               Panaikinti 2002 m. sausio 30 d. Komisijos sprendimą paskirti S. į atitinkamas pranešime apie laisvas pareigas COM/156/01 nurodytas pareigas ir sprendimą atmesti ieškovės kandidatūrą į šias pareigas.
            
         
               2.
            
            
               Atmesti likusią ieškinio dalį.
            
         
               3.
            
            
               Priteisti iš Komisijos bylinėjimosi išlaidas.
            
         
      (1)  OL C 247, 2002 10 12.